
O dezbatere în Parlamentul European privind situaţia fermierilor 
europeni a avut loc în 17 ianuarie la Strasbourg pe fundalul 
manifestaţiilor din mai multe state UE. Problema acordului de 
liber schimb cu Ucraina a fost evocată, ca şi ecologia, transmite 
Radio France Internaţionale. 


RELATAREA RFI: 
Creştin democraţii europeni deopotrivă cu social-democraţii cred 


acum că legile ecologiei europene nu ar trebui să-i împiedice pe 
fermieri să mai existe. 


Dacă UE s-a aruncat cu capul în jos în diferite norme de mediu din 
care unele se impuneau, dar altele nu au făcut decât să 
îngreuneze situaţia agriculturii, a făcut-o în numele ecologiei. 


Deşi se ştia şi se vedea limpede că fermierii vor fi penalizaţi de 
zelul ecologic al fostului cabinet al lui Frans Timmermans 
(Comisia Europeană), doar acum centru dreapta europeană 
recunoaşte acest lucru. Dovada este că a şi blocat o parte din 
ultimele legi prezentate de Timmermans anul trecut. Demersul 
este insă pur electoral. 


Dezbaterea de la Strasbourg, deşi teoretic binevenită, a fost aşa 
cum se aştepta, perfect ineficientă. In an electoral, fermierii nu 
aud decât angajamente, promisiuni şi acuze. Nu se prezintă nicio 
idee nouă, nu se cer măsuri concrete sau realiste. Se constată doar 
o stare de fapt pe care europenii o ştiu deja. 


Intre timp, situaţia economică a fermierilor este tot mai precară, 
iar importurile din Ucraina adaugă un risc important. 


Mai interesantă este poate poziţia Comisiei Europene. Se disting 
aici două persoane de care se leagă acum soarta fermierilor: 
Janusz Wojciechowski şi Ursula von der Leyen. 


Comisarul agriculturii, polonezul Janusz Wojciechowski (PiS) a 
făcut tot posibilul în ultimul an să oprească orice ajutor de la 
Bruxelles pentru fermierii est europeni afectaţi de criza cerealelor 
din Ucraina. 


In preajma alegerilor de anul trecut, mesajul fostului partid de 
guvernare polonez PiS era simplu: UE nu vă ajută, vă ajutam noi, 
votaţi-ne! Wojciechowski s-a chinuit deci să nu audă apelul 
fermierilor, iar acum că partidul său a pierdut alegerile, se găseşte 
pe muchie de cuţit. 


El continuă însă să explice cu cifre şi fapte, că situaţia fermierilor 
europeni s-a ameliorat simţitor din 2021 de când a intrat în 
vigoare noua Politică Agricolă Comună reformată. Cifrele sunt 


bineînţeles prezentate în anume fel încât să se înscrie în retorica 
sa. 


lar Preşedinta Ursula von der Leyen i-a promis lui Volodimir 
Zelensky tot ajutorul, inclusiv privind regimul de liber schimb, 
vizând mai ales produsele agricole. 


De aceea, în 24 ianuarie Comisia Europeană va decide extinderea 
acestui regim cu Kiev până în iunie 2025. 


Statele membre nu sunt la cârma deciziei, ele vor fi doar 
consultate. Polonia a cerut să fie programată o dezbatere privind 
acest subiect spinos în cadrul Consiliului Agricultură din 22 
ianuarie, la Bruxelles. 


România cere prelungirea licenţelor de export ale Ucrainei pentru 
a limita intrarea pe piaţa sa a patru cereale: grâu, porumb, rapiţă 
şi floarea soarelui. 


Alte state, nu doar cele estice, cer limitarea importurilor de miere, 
de pui, de zahar, etc. Discuţia va fi dificilă, întrucât Comisia este 
deja hotărâtă să ia decizia 


tagricultura ue +bruxelles-ul cerealele din ucraina 


“fermieri “franta +Parlamentul European +ucraina 


